AZ ÉLSPORTOLÓI ESZKÖZTÁR ADAPTÁLÁSA AZ ÜZLETI ÉLETBE 

Adapting the toolkit of elite athletes to business life
A dolgozat egyik célkitűzése volt kideríteni, hogy vajon a sportpályán elért kimagasló eredmények, az üzleti életben is garantálhatják-e a sikert.  Ennek érdekében azonosítja a sport, illetve az üzleti sikerhez szükséges tényezőket, szisztematikusan elemezve azt is, hogy mely tényezők ültethetőek át változtatás nélkül a korábbi sportkarrierből az üzleti életbe, melyek hiányát kell pótolni, vagy éppen melyeket kell másképp kezelni, illetve használni. Az elemzés során kiderült, hogy számtalan kompetencia, motivációs tényező, megfelelő célok és külső körülmények együttállása kell mindkét területen, ahhoz, hogy valaki sikeres élsportolónak vagy sikeres üzletembernek mondhassa magát. Igazolást nyert, hogy bár több kompetencia, illetve motivációs tényező átmenthető a karrierváltás során, de azonosítható két olyan tényező is, amelyeknél a korábbi élsportolónak tudatosan oda kell figyelnie, hogy az ne váljon kontraproduktívvá. A dolgozat legfontosabb része az interjúk eredménye, amelyben öt kiváló sportoló osztja meg személyes tapasztalatait, hozzáállásét és értékrendjét, amelyeket a sportból hozva, a karrierváltást követően kamatoztattak. Az általuk elmondottak alapján gyakorlati megvilágításba került, hogy milyen kapcsolat lehet az élsport és az üzleti siker közt. 

One of the objectives of the essay was to find out whether excellence in sport can guarantee success in business.  To this end, it identifies the key factors that are necessary for success in sport and business, systematically analyzing which competencies can be transferred from a former pro athlete’s career to business without any change, which ones are missing, or need to be managed and used differently. The analyses show that it takes a combination of competences, motivational factors, and the right goals aligning with external circumstances in both areas to be a successful professional athlete or a successful businessman. Although it is confirmed that many competences and motivational factors can be successfully transferred during a career change, it also identifies two factors that the former elite athlete must be consciously careful with, to avoid them becoming counterproductive. The most important part of the thesis is the result of the interviews, in which five outstanding athletes, share their personal experiences, attitudes and values, which they have brought from sport and put to good use after a career change. They shed practical light on the relationship between elite sport and business success. 

